标题：879年
中国纪年
879年，唐僖宗惠圣恭定孝皇帝乾符六年
历史大事
黄巢求授节度使不成，转攻广州
黄巢在浙、闽转战，唐镇海（今江苏镇江）节度使高骈遣部将张璘、梁缵分道追剿，屡破义军。乾符六年（八七九）正月，黄巢部将秦彦、毕师铎、李罕之、许京等数十人降唐。朝廷宰相大臣议招降黄巢，浙东观察使崔谬、岭南东道节度使李迢主动上表恳求招降黄巢。黄巢要求授天平节度使和广州节度使，为朝廷所拒，只于九月给以率府率告身。黄巢乃转兵岭南，急攻广州，八月之前巳攻陷广州城，执李迢，自称“义军百万都统兼韶、广等州观察处置等使”，历数朝臣宦官罪恶，宣告将入关中。
天平军易帅
乾符六年（八七九）三月，天平军（驻郓州）节度使张裼卒，牙将崔君裕自知州事，淄州判史曹全晸讨诛之。
黄巢北进
黄巢军在岭南，士卒多北方人，水土不服，得瘴疫死者什三四，部将劝黄巢还北方以图帝业。乾符六年（八七九）十月，黄巢自桂州编大筏趁洪水大涨，沿湘水而下，经永、衡二州，抵潭州（今湖南长沙）。李系闭城不敢出战，二十七日，巢急攻一整日，城陷，系奔朗州。于是乘胜进逼江陵，众号五十万。荆南节度使王铎兵不满万，乃留部将刘汉宏守城，自己赴襄阳会刘巨容军。汉宏趁机大掠江陵，遁入荒山为盗。十一月六日，黄巢进占江陵，欲取襄阳北上，在荆门遭唐将刘巨容伏击，受挫败。十二月，黄巢弃江陵，率舟师东下，攻鄂州（今湖北武汉），陷其外郭，转掠江西，有众至二十万。
河东易帅
乾符六年（八七九）闰十月，河东节度使李蔚有疾，以供军副使李邵权观察留后，监军李奉皋权兵马留后。三日，李尉卒。都虞侯张锴、郭咄自署状黔李邵，以少尹丁球知观察留后。十一月，诏以王处存为义武节度使；河东行军司马。雁门关已来制置使康传圭为河东节度使。是月底，康传圭自代州（今山西代县）赴晋阳（今山西太原），张锴、郭咄迎于路，被传圭以乱刀斫杀，至府，又族灭二人家。
河东军乱
乾符六年（八七九）二月，河东军至静乐（今山西静乐）士卒杀孔目官石裕等作乱。十二日，节度使崔季康逃归晋阳，十四日，乱兵入府杀季康。二十一日唐廷复任邠宁节度使李侃为河东节度使。五月，士卒再作乱，焚掠晋阳（今山西太原）三城，李侃执斩孔目官王敬，事乃平定。事后因密捕作乱士卒，余党百人称“报冤将”，又大掠。节度使李侃令斩捕盗司并分捕报冤将悉斩之，事乃定。李侃以军府数有乱，称疾请回京，八月七日侃离任，以东都留守李蔚同平章事，充河东节度使。
南诏不肯奉表称贡
岭南西道节度使辛谠奉诏所遣使者未至南诏，相继死于道。谠乃厚具资装，再派巡官徐云虔出使。乾符六年（八七九）二月，云虔至善阐城（今云南昆明）。南诏骠信（王）受唐副使以下拜，使人谓云虔：“贵府欲使我称臣于唐，然我已遣人自西川入唐，约为兄弟或舅甥，不应奉表贡方物。”云虔力争。南诏骠信（王）待云虔甚厚。云虔留居善阐十七日而还。骠信（王）以木夹二枚授云虔，其一为上中书门下书；其一为送岭南西道牒，但不肯奉表称贡。
崔安潜治蜀
乾符六年（八七九）四月，西川节度使崔安潜到成都，出库钱于市，张榜曰：能告捕一盗，赏钱五百缗，盗告其同伙，释罪不问。有告者，立给其钱，捕盗则立剐于市，并灭其家。于是群盗互相猜疑，不敢驻留，一夜散逃一空。崔安潜又以蜀兵怯弱，遣人往河南募壮士，与蜀兵相杂，得三千劲旅，分为三军，因戴黄帽，号黄头军。又奏乞洪州（今江西南昌）弩手，教蜀兵弩上走丸而射，选弩手千人，号神机弩营，自是蜀兵渐强。
唐不许高骈追剿广州
乾符六年（八七九）八月，镇海节度使高骈奏请率兵万余自大庚岭至广州击剿黄巢，并请荆南节度使王铎配合，贪立战功。唐廷恐一旦追剿失败，中原防守空虚，东西二都无法防守，故不许。王铎奏以名将李晟之孙李系将兵五万屯潭州，拒黄巢。十月，以高骈为淮南节度使，以泾原节度使周宝为镇海节度使；以刘巨容为山南东道节度使，部署对黄巢的防御。
通鉴记载
僖宗圣恭定孝皇帝上之下乾符六年（己亥，公元八七九年） 
春，正月，魏王佾薨。 
镇海节度使高骈遣其将张璘、梁缵分道击黄巢，屡破之，降其将秦彦、毕师铎、李罕之、许勍等数十人，巢遂趣广南。彦，徐州人；师铎，冤句人；罕之，项城人也。 
贾宠等未至南诏，相继卒于道中，从者死亦太半。时辛谠已病风痹，召摄巡官徐云虔，执其手曰：“谠已奏朝廷发使入南诏，而使者相继物故，奈何？吾子既仕则思询国，能为此行乎？谠恨风痹不能拜耳。”因呜咽流涕。云虔曰：“士为知己死！明公见辟，恨无以报德，敢不承命！”谠喜，厚具资装而遣之。二月，丙寅，云虔至善阐城，骠信见大使抗礼，受副使以下拜。己巳，骠信使慈双羽、杨宗就馆谓云虔曰：“贵府牒欲使骠信称臣，奉表贡方物；骠信已遣人自西川入唐，与唐约为兄弟，不则舅甥。夫兄弟舅甥，书币而已，何表贡之有？”云虔曰：“骠信既欲为弟、为甥，骠信景庄之子，景庄岂无兄弟，于骠信为诸父，骠信为君，则诸父皆称臣，况弟与甥乎！且骠信之先，由大唐之命，得合六诏为一，恩德深厚，中间小忿，罪在边鄙。今骠信欲修旧好，岂可违祖考之故事乎！顺祖考，孝也；事大国，义也；息战争，仁也；审名分，礼也。四者，皆令德也，可不勉乎！”骠信待云虔甚厚，云虔留善阐十七日而还。骠信以木夹二授云虔，其一上中书门下，其一牒岭南西道，然犹未肯奉表称贡。 
辛未，河东军至静乐，士卒作乱，杀孔目官石裕等。壬申，崔季康逃归晋阳。甲戌，都头张锴、郭昢帅行营兵攻东阳门，入府，杀季康。辛巳，以陕虢观察使高浔为昭义节度使；以邠宁节度使李侃为河东节度使。 
三月，天平军节度使张裼薨，牙将崔君裕自知州事，淄州刺史曹全晸讨诛之。 
夏，四月，庚申朔，日有食之。 
西川节度使崔安潜到官不诘盗，蜀人怪之。安潜曰：“盗非所由通容则不能为。今穷核则应坐者众，搜捕则徒为烦扰。”甲子，出库钱千五百缗，分置三市，置榜其上曰：“有能告捕一盗，赏钱五百缗。盗不能独为，必有侣。侣者告捕，释其罪，赏同平人。”未几，有捕盗而至者，盗不服，曰：“汝与我同为盗十七年，赃皆平分，汝安能捕我！我与汝同死耳。”安潜曰：“汝既知吾有榜，何不捕彼以来！则彼应死，汝受赏矣。汝既为所失，死复何辞！”立命给捕者钱，使盗视之，然后C061盗于市，并灭其家。于是诸盗与其侣互相疑，无地容足，夜不及旦，散逃出境，境内遂无一人为盗。安潜以蜀兵怯弱，奏遣大将赍牒诣陈、许诸州募壮士，与蜀人相杂，训练用之，得三千人，分为三军，亦戴黄帽，号黄头军。又奏乞洪州弩手，教蜀人用弩走丸而射之，选得千人，号神机弩营。蜀兵由是浸强。 
凉王侹薨。 
上以群盗为忧，王铎曰：“臣为宰相之长，在朝不足分陛下之忧，请自督诸将讨之。”乃以铎守司徒兼侍中，充荆南节度使、南面行营招讨都统。 
五月，辛卯，敕赐河东军士银。牙将贺公雅所部士卒作乱，焚掠三城，执孔目官王敬送马步司。节度使李侃与监军自由慰谕，为之斩敬于牙门，乃定。 
泰宁节度使李系，晟之曾孙也，有口才而实无勇略，王铎以其家世良将，奏为行营副将统兼湖南观察使，使将精兵五万并土团屯潭州，以塞岭北之路，拒黄巢。 
河东都虞候每夜密捕贺公雅部卒作乱者，族灭之。丁巳，馀党近百人称“报冤将”，大掠三城，焚马步都虞候张锴、府城都虞候郭昢家。节度使李侃下令，以军府不安，曲顺军情，收锴、昢，斩于牙门，并逐其家；以贺公雅为马步都虞候。锴、昢临刑，泣言于众曰：“所杀皆捕盗司密申，今日冤死，独无烈士相救乎！”于是军士复大噪，篡取锴、昢归都虞候司。寻下令，复其旧职，并召还其家。收捕盗司元义宗等三十馀家，诛灭之。己未，以马步都教练使朱玫等为三城斩斫使，将兵分捕报冤将，悉斩之，军城始定。 
黄巢与浙东观察使崔璆、岭南东道节度使李迢书，求天平节度使，二人为之奏闻，朝廷不许。巢复上表求广州节度使，上命大臣议之。左仆射于琮以为：“广州市舶宝货所聚，岂可令贼得之！”亦不许，乃议别除官。六月，宰相请除巢率府率，从之。 
河东节度使李侃以军府数有乱，称疾，请寻医。敕以代州刺史康传圭为河东行军司马，征侃诣京师。秋，八月，甲子，侃发晋阳。寻以东都留守节蔚同平章事，充河东节度使。 
镇海节度使高骈奏：“请以权舒州刺史郎幼复充留后，守浙西，遣都知兵马使张璘将兵五千于郴州守险，兵马留后王重任将兵八千于循、潮二州邀遮，臣将万人自大庾岭趣广州，击黄。巢闻臣往，必当遁逃，乞敕王铎以所部兵三万于梧、昭、桂、永四州守险。”诏不许。 
九月，黄巢得率府率告身，大怒，诟执政，急攻广州，即日陷之，执节度使李迢，转掠岭南州县。巢使迢草表述其所怀，迢曰：“予代受国恩，亲戚满朝，腕可断，表不可草。”巢杀之。 
冬，十月，以镇海节度使高骈为淮南节度使，充盐铁转运使，以泾原节度使周宝为镇海节度使，以山南东道行军司马刘臣容为节度使。宝，平州人也。 
黄巢在岭南，士卒罹瘴疫死者什三四，其徒劝之北还以图大事，巢从之。自桂州编大筏灵数千，乘暴水，沿湘江而下，历衡、永州，癸未，抵潭州城下。李系婴城不敢出战，巢急攻，一日，陷之，系奔朗州。巢尽杀戍兵，流尸蔽江而下。尚让乘胜进逼江陵，众号五十万。时诸道兵未集，江陵兵不满万人，王铎留其将刘汉宏守江陵，自帅众趣襄阳，云欲会刘巨容之师。铎既去，汉宠大掠江陵，焚荡殆尽，士民逃窜山谷。会大雪，僵尸满野。后旬馀，贼乃至。汉宏，兖州人也，帅其众北归为群盗。 
闰月，丁亥朔，河东节度使李蔚有疾，以供军副使李邵权观察留后，监军李奉皋权兵马留后。己丑，蔚薨。都虞侯张锴、郭昢署状纳邵，以少尹丁球知观察留后。 
十一月，戊午，以定州已来制置使万年王处存为义武节度使、河东行军司马，雁门关已来制置使康传圭为河东节度使。 
黄巢北趣襄阳，刘巨容与江西招讨使淄州刺史曹全晸合兵，屯荆门以拒之。贼至，巨容伏兵林中，全晸以轻骑逆战，阳不胜而走。贼追之，伏发，大破贼众，乘胜逐北。比至江陵，俘斩其什七八。巢与尚让收馀众渡江东走。或劝巨容穷追，贼可尽也。巨容曰：“国家喜负人，有急则抚存将士，不爱官赏，事宁则弃之，或更得罪。不若留贼以为富贵之资。”众乃止。全晸度江追贼，会朝廷以泰宁都将段彦谟代为招讨使，全晸亦止。由是贼势复振，攻鄂州，陷其外郭，转掠饶、信、池、宣、歙、杭等十五州，众至二十万。 
康传圭自代州赴晋阳，庚辰，至乌城驿。张锴、郭昢出迎，乱刀斫杀之，至府，又族其家。 
十二月，以王铎为太子宾客、分司。 
初，兵部尚书卢携尝荐高骈可为都统，至是，骈将张璘等屡破黄巢，乃复以携为门下侍郎、平章事，凡关东节度使，王铎、郑畋所除者，多易置之。 
是岁，桂阳贼陈彦廉陷郴州，杀刺史董岳。